Wednesday, 12 August 2020, 6:29 AM
By Bhopal City News, 11 July, 2020, 11:10
नई दिल्ली | देश में पिछले 24 घंटे में रिकॉर्ड 27 हजार 114 कोरोना संक्रमित मिले हैं और इसके साथ ही कुल संक्रमितों की संख्या 8 लाख 20 हजार 916 हो गई। इस दौरान 519 लोगों की मौत हो गई और मृतकों की संख्या बढ़कर 22 हजार 123 हो गई है। अब तक 5 लाख 15 हजार 386 मरीज कोरोना को हरा चुके हैं। पिछले 24 घंटे में 19870 लोग रिकवर हुए हैं। एक्टिव केसों में 6 हजार 725 की वृद्धि हुई है। देश में अब कुल 283407 एक्टिव केस हैं।
आईसीएमआर के मुताबिक अब तक 1 करोड़ 13 लाख 7 हजार सैंपल की जांच हो चुकी है। शुक्रवार को 2 लाख 82 हजार 511 लोगों की जांच की गई। भारत में शुक्रवार को कोविड-19 के एक दिन में 26,506 नए मामले सामने आए थे और 475 और मरीजों की मौत हुई थी।
स्वास्थ्य मंत्रालय के मुताबिक कोरोना वायरस संक्रमण से मरने वाले 70 फीसदी से अधिक लोग अन्य बीमारियों से भी पीड़ित थे। मंत्रालय के डेटा के मुताबिक कोरोना वायरस संक्रमण के सर्वाधिक महाराष्ट्र, तमिलनाडु दिल्ली, गुजरात में हैं। उत्तर प्रदेश, कर्नाटक और तेलंगाना जैसे राज्यों में भी संक्रमण की संख्या 30 हजार के पार है।